TPCH ร่วงไม่หยุด! รูดต่อกว่า 6% ต่ำสุดนับตั้งแต่เข้าตลาดฯ โบรกฯ หั่นเป้าเหลือ 14 บ.
TPCH ร่วงไม่หยุด! รูดต่อกว่า 6% ต่ำสุดนับตั้งแต่เข้าตลาดฯ โบรกฯ หั่นเป้าเหลือ 14 บ. รับแรงกดดันก.พลังงานชะลอรับซื้อไฟฟ้านาน 5 ปี ล่าสุด ณ เวลา 15.41 น. อยู่ที่ 9.95 บาท ลบ 0.65 บาท หรือ 6.13% สูงสุดที่ 10.60 บาท ต่ำสุดที่ 66.84 ล้านบาท
3 เม.ย. 2561

ผู้สื่อข่าวรายงานว่า ราคาหุ้น บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ล่าสุด ณ เวลา 15.41 น. อยู่ที่ 9.95 บาท ลบ 0.65 บาท หรือ 6.13% สูงสุดที่ 10.60 บาท ต่ำสุดที่ 66.84 ล้านบาท

โดยราคาหุ้น TPCH ปรับตัวลงติดต่อกัน 5 วัน และยังปรับตัวลงต่ำสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 8 ม.ค.58 ซึ่งมีราคา IPO ที่ 12.75 บาท
ทั้งนี้ บล.กรุงศรี ระบุในบทวิเคราะห์ ปรับลดราคาเป้าหมายลงเหลือ 14 บาท จากเดิม 20 บาท และปรับประมาณการกำไรปี 62 ลดลง โดยคาดว่าจะได้รับผลกระทบจากกรณีที่กระทรวงพลังงานมีแผนจะชะลอการรับซื้อไฟฟ้าพลังงานหมุนเวียนรอบใหม่ในช่วง 5 ปีนี้ยกเว้นราคาเท่าหรือต่ำกว่าที่ กฟผ.ขายส่ง 2.40 บาทต่อหน่วย